|  |  |
| --- | --- |
| Numri i lëndës: | 2018:052514 |
| Datë: | 12.06.2019 |
| Numri i dokumentit:  | 00355392 |

**P.nr.197/17**

**NË EMËR TË POPULLIT**

**GJYKATA THEMELORE NË PEJË-DEGA ISTOG – DEPARTAMENTI I PËRGJITHSHËM,** sipas Gjyqtarit Gani Rugova, me pjesëmarrjen e sekretares juridike Drita Blakaj, në lëndën penale ndaj të pandehurve B B, R B, B B të tre nga fsh.SH, K.I, të akuzuar për vepër penale “Lëndim i lehtë trupor” nga neni 188 par 1 lidhur me nenpar.1.4 dhe 31 të KPRK-së. duke vendosur sipas aktakuzës të Prokurorisë Themelore në Pejë – Departamenti i Përgjithshëm, PP.II.nr 2301/16, e dt. 11.05.2017, në seancën fillestare të shqyrtimit fillestar të mbajtur me dt. 10.06.2019, në praninë e Prokurorit të Shtetit, Arben Hoti, dhe të pandehurve B B, R B, B B. Gjykata të njëjtën ditë publikisht mori dhe shpalli, ndërsa më dt. 12.06.2019 e përpilojë këtë:

# A K T GJ Y K I M

I pandehuri B B**,**  i lindur me .. në fsh.SH ku edhe banon në rr. “S B” nr.., K.I, i biri i R dhe nënës R e vajzërisë F, i martuar,baba i 2 fëmijëve ka të kryer shkollën fillore ,punëtor ne botën e jashtme, i gjendjes së mesme ekonomike, Shqiptar, Shtetas i Republikës së Kosovës, gjendet në liri.

I pandehuri R B**,**  i lindur me .., në fsh.SH ku edhe banon në rr. “S B” nr.., K.I, i biri i I dhe nënës H e vajzërisë M, i martuar,baba i 9 fëmijëve ka të kryer shkollën fillore ,me profesion bujk , i gjendjes së mesme ekonomike, Shqiptar, Shtetas i Republikës së Kosovës, gjendet në liri

I pandehuri B B**,**  i lindur me ... në fsh.SH ku edhe banon në rr. “S B” nr..., K.I, i biri i R dhe nënës R e vajzërisë F, i martuar,baba i 3 fëmijëve ka të kryer shkollën e mesme ,me profesion bujk , i gjendjes së mesme ekonomike, Shqiptar, Shtetas i Republikës së Kosovës, gjendet në liri

**JANË FAJTOR**

Për shkak se:

Me dt.10.10.2016 rreth orës 14:10 minuta, me rr “F F”, K.I, me dashje dhe me bashkëpunim i shkaktojnë lëndime te lehta trupore të dëmtuarit D A, në atë mënyrë qe ne ditën kritike përderisa i dëmtuari ishte duke drejtuar veturën e tij ne vendin e lartcekur, i pandehuri B, ja ngrit dorën te dëmtuarit qe te ndalet dhe posa ndalet i drejtohet me fjalën “a po me njehë” dhe me pas afrohet edhe vëllai i tij B duke iu drejtuar me fjalët “unë ta q.. nanen”, të cilët fillojnë ta godasin me grusht ne pjesë te ndryshme te trupit, ku ne atë momente i bashkangjitet edhe i pandehuri R duke goditur ne pjesë te ndryshme te trupit.

 -me çka kanë kryer vepër penale lëndim i lehtë trupor nga neni 188 par.1 e lidhur me nenpar. 1.4 dhe nenin 31 të KPRK-së.

Andaj Gjykata, në kuptim të nenit 7,8,9,10,17,21 ,46 ,73,74 dhe nenit 188 par.1 pika1.4 të KPRK-së, dhe nenit 359, 360, 361, 365, 366,450,463 të KPPRK-së, të pandehurve iu shqipton:

**DËNIM ME GJOBË**

**Ashtu që:**

I pandehuri **B B**, gjykata i përcakton dënim me gjobë në shumë prej **400(katërqind) euro**, të cilin dënim i pandehuri duhet ta paguaj ne afat prej 15 ditësh pas plotfuqishmërisë se këtij aktgjykimi**.**

I pandehuri **R B**, gjykata i përcakton dënim me gjobë në shumë prej **400(katërqind) euro**, të cilin dënim i pandehuri duhet ta paguaj ne afat prej 15 ditësh pas plotfuqishmërisë se këtij aktgjykimi**.**

I pandehuri **B B**, gjykata i përcakton dënim me gjobë në shumë prej **400(katërqind) euro**, të cilin dënim i pandehuri duhet ta paguaj ne afat prej 15 ditësh pas plotfuqishmërisë se këtij aktgjykimi**.**

Nëse të pandehurit nuk e paguajnë gjobën në afatin e lartcekur atëherë dënimi me gjobë zëvendësohet në dënim me burgim në kohëzgjatje prej **15 (pesëmbëdhjetë) ditësh**, për secilin veç e veç ku një ditë burgim i llogaritet në 20 euro të gjobës

 Te pandehurit obligohet që në emër të shpenzimeve të procedurës penale gjykatës ti paguaj vetëm paushallin gjyqësor në shumën prej **30 (tridhjetë)euro,** si dhe në emër të taksës për kompensimin e viktimave të krimit shumen prej  **30** **(tridhjetë) euro,** secili veç e veç, te gjitha këto ti paguaj në afat prej 15 ditësh nga dita e plotfuqishmërisë se këtij aktgjykimi.

 I dëmtuari D A nga fsh. S K. I, për realizimin e dëmit të shkaktuar ,udhëzohet në kontest të rregullt juridiko-civil.

**A r s y e t i m**

Prokuroria Themelore në Pejë – Departamenti i Krimeve të Përgjithshme, ka ngritur aktakuzë mëPP.II.nr 2301/16, e dt.11.05.2017, ndaj të pandehurve B B, R B, B B të tre nga fsh.SH, K.I, të akuzuar për veprën penale lëndim i lehtë trupor nga neni 188 par.1 e lidhur me nenpar. 1.4 dhe nenin 31 të KPRK-së.

Gjykata me datën 16.04.2019, mbajti shqyrtimin fillestar ku ka prezantuar Prokurori i shtetit Lumturije Hoxha, prezantojn të pandehurit , R B dhe B B , nuk prezanton i pandehuri B B i cili sipas vëllait te tij gjendet ne boten e jashtme.

Gjykata ka caktuar mbajtën e shqyrtimit fillestar me dt.10.06.2019, në pranin e prokurorit te shtetit Arben Hoti, të pandehurve B B , R B, B B.

Pas leximit të aktakuzës nga ana e prokurorit të shtetit në seancën e shqyrtimit fillestar, gjykata është e bindur se të pandehurit e kanë kuptuar aktakuzën dhe te pandehure iu është dhënë mundësia që të deklarohen për pranimin ose mospranimin e fajësisë.

Pasi që ju dha mundësia të deklarohen për fajësinë apo jo fajësinë, i pandehuri B B është deklaruar fajtor lidhur me veprën penale me të cilën është akuzuar sipas aktakuzës. Më vije keq kjo qe ka ndodhur sepse kjo ka ndodhur për shkak të një mosmarrëveshje qe i dëmtuari ka pasur me vajzën e vëllait dhe tani janë miqë, andaj nga ajo kohe e gjerë me sot nuk kemi pasur ndonjë te keqe e as nuk do të ketë,

Pasi që ju dha mundësia të deklarohet për fajësinë apo jo fajësinë, i pandehuri R B është deklaruar fajtor lidhur me veprën penale me të cilën është akuzuar sipas aktakuzës. Më vije keq kjo qe ka ndodhur dhe shpreh keqardhje, ka qene e rastit dhe nuk do te përsëritet më.

Pasi që ju dha mundësia të deklarohet për fajësinë apo jo fajësinë, i pandehuri B B është deklaruar fajtor lidhur me veprën penale me të cilën është akuzuar sipas aktakuzës. Më vije keq kjo qe ka ndodhur dhe shpreh keqardhje, ka qene e rastit dhe nuk do te përsëritet më.

Gjykata kërkojë mendimin e Prokurorit të Shtetit i cili deklaroj se pajtohet me pranimin e fajësisë, i cili pranim është i vullnetshëm, ka mbështetje në provat që gjenden në shkresat e lëndës, dhe është bërë komfor dispozitave ligjore, si dhe gjykata me rastin e shqiptimit të dënimit mund të marrë si rrethanë lehtësuese pranimin e fajësisë.

Pas deklarimit të te pandehurve dhe mendimit te prokurorit se nuk e kundërshtojnë pranimin e fajësisë, Gjykata konstatoj se të pandehurit pranojnë fajësinë në mënyrë vullnetare dhe pa asnjë presion, të pandehurit janë të vetëdijshëm për pasojat dhe përparësitë e pranimit të fajësisë, si dhe të gjitha kërkesat nga neni 248 par. 1 te KPPK-se janë përmbushur. Ashtu që gjykata aprovon deklarimin për pranimin e fajësisë nga ana e te pandehurve.

Duke pas parasysh se gjykata ka aprovuar pranimin e fajësisë nga ana e të pandehurve B,R,B B dhe ka vërtetuar se nuk ekzistojnë asnjë rrethanë nga neni 253 par.1 pika 1.1,1.2,1.3 të KPPRK-së, atëherë ne ketë çështje penale nuk është zbatuar procedura e provave, gjykata duke vepruar në kuptim te nenit 248 par.4 të KPRK-së, ka vazhduar me shqiptimin e dënimeve.

Me faktet e ofruara si dhe pranimin e fajësisë nga ana e të pandehurve është vërtetuar gjendja faktike si në dispozitiv te këtij aktgjykimi. Nga gjendja e vërtetuar faktike si është përshkruar në dispozitiv të aktakuzës, rrjedh se në veprimet e të pandehurve B,R,B B qëndrojnë të gjitha elementet e veprës penale “Lëndime të lehta trupore” nga neni 188 par.1 e lidhur me nenpar. 1.4 dhe nenin 31 të KPRK-së.

Sa i përket fajësisë gjykata ka gjetur se tek te pandehurit ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit pasi që të pandehurit kanë qenë të vetëdijshëm për veprën e kryer dhe e kan dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurve, kështu që të njëjtit janë penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për të pandehurin B B,gjykata ka vlerësuar se i pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë, është ndier i përgjegjshëm për veprimin e tij dhe ka shpreh keqardhje për veprën që e ka kryer, pajtimin e tyre. Jeton në bashkësi familjare prej 4 anëtarësh dhe të ardhura sjell nga puna e tij si punëtor ne boten e jashtme. Të gjitha këto rrethana kjo gjykatë i ka pranuar si rrethana lehtësuese në dobi të të pandehurit. Rrethanë rënduese gjykata nuk gjeti.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për të pandehurin R B,gjykata ka vlerësuar se i pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë, është ndier i përgjegjshëm për veprimin e tij dhe ka shpreh keqardhje për veprën që e ka kryer, pajtimin e tyre. Jeton në bashkësi familjare prej 7 anëtarësh dhe të ardhura sjell nga bujqesisa dhe blegtoria. Të gjitha këto rrethana kjo gjykatë i ka pranuar si rrethana lehtësuese në dobi të të pandehurit. Rrethanë rënduese gjykata nuk gjeti.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 dhe 74 te KPRK-se. Kështu si rrethana lehtësuese për të pandehurin B B,gjykata ka vlerësuar se i pandehuri ka treguar sjellje korrekte gjatë shqyrtimit fillestar e për me tepër ka pranuar fajësinë, është ndier i përgjegjshëm për veprimin e tij dhe ka shpreh keqardhje për veprën që e ka kryer, pajtimin e tyre. Jeton në bashkësi familjare prej 7 anëtarësh dhe të ardhura sjell nga bujqësia dhe blegtoria . Të gjitha këto rrethana kjo gjykatë i ka pranuar si rrethana lehtësuese në dobi të të pandehurit. Rrethanë rënduese gjykata nuk gjeti.

Andaj, duke vlerësuar këto rrethana, Gjykata ne kuptim te nenit 73 dhe 74 te KPRK-se te pandehurit i gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

Gjykata ka ardhur ne përfundim se dënimi i shqiptuar te pandehurve është ne përputhje me shkallen e përgjegjësisë penale te tyre dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurve ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 te KPRK-se.

Duke u bazuar në nenin 450 par. 1 dhe 2 nën par. 2.6 të KPPRK-së, gjykata ka përcaktuar paushallin gjyqësorë në shumën prej **30 (tridhjetë) euro**, dhe shumën prej **30 (tridhjetë) euro** në emër të kompensimit të viktimave të krimit secilin veç e veç, të gjitha këto ti paguaj në afat prej 15 ditësh nga dita e plotfuqishmërisë së këtij aktgjykimi.

Vendimi për kompensimin e viktimave të krimit është marrë, konform nenit 39 par. 3 nën par. 3.1 të Ligjit nr. 05/L-036 për Kompensimin e Viktimave të Krimit.

Vendimi qe palën e dëmtuar ta udhëzoj ne kontest civil për realizimin e kërkesës pasurore juridike u mor ne kuptim te nenit 463 par. 1 dhe 2 te KPPRK.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozite të këtij aktgjykimi.

**GJYKATA THEMELORE NË PEJË-DEGA ISTOG**

 **DEPARTAMENTI I PËRGJITHSHËM**

**P.nr.197/17 më datë 12.06.2019**

**Sekretarja Juridike Gjyqtari**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**Drita Blakaj Gani Rugova**

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjykate Themelore